สาริน รณเกียรติ

สาริน รณเกียรติ (เกิด 4 มกราคม พ.ศ. 2538) ชื่อเล่น อิน เป็นนักแสดงชาวไทย เป็นที่รู้จักในบทบาท "ภูผา" จากละครซีรีส์ชุด ลูกผู้ชาย ตอน ภูผา อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงสังกัดจีเอ็มเอ็มทีวี

ประวัติ
สาริน รณเกียรติ ชื่อเล่น อิน โดยชื่อ "สาริน" คุณแม่ตั้งให้ มีความหมายว่า “ผู้เป็นใจกลางของทุกสิ่ง” เกิดเมื่อวันที่ 4 มกราคม พ.ศ. 2538 ที่กรุงเทพมหานคร เป็นลูกชายคนกลางของครอบครัว มีพี่สาว 1 คน และน้องสาว 1 คน ครอบครัวทำธุรกิจด้านอสังหาริมทรัพย์ จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย ระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาออกแบบสถาปัตยกรรม (หลักสูตรนานาชาติ) หรือ International Program in Design & Architecture (INDA) เกียรตินิยมอันดับ 2 อินเริ่มต้นจากการเป็นที่รู้จักในฐานะคิวต์บอยหนุ่มสุดฮ็อตจากสถาปัตย์จุฬาฯ หลังจากเรียนจบ ประกอบอาชีพสถาปนิก ส่วนในวงการบันเทิงเริ่มมาจากการเป็นดีเจของ Get 102.5 โดยการชักชวนของรุ่นพี่ที่รู้จัก และก้าวเข้ามาเป็นนักแสดงกับทางช่อง 3 กับผลงานละครเรื่องแรกคือ ดวงใจในไฟหนาว

ระหว่างศึกษาต่อที่เกาหลี ได้ทำการทดสอบบทการแสดง จนในปี 2562 สารินได้รับโอกาสร่วมแสดงในละครซีรีส์ชุด ลูกผู้ชาย ตอน ภูผา ในบทบาท "ภูผา" ซึ่งเป็นพระเอกเรื่องแรก จากนั้นรับบทเป็น "พ่อเพิ่ม" ในละครเรื่อง ทองเอก หมอยา ท่าโฉลง และรับบทร้ายเรื่องแรกในเรื่อง ฟากฟ้าคีรีดาว และผลงานที่เป็นที่รู้จักกันมากที่สุดคือเรื่อง คุณหมีปาฏิหาริย์ โดยรับบทเป็น “เต้าหู้” ซึ่งเป็นละครวายเรื่องแรกที่ฉายทางไทยทีวีสีช่อง 3 ช่วงเวลา Prime Time และได้รับความนิยมเป็นอย่างมากทาง Netflix

ผลงาน

ละครโทรทัศน์ 

 ผลงานละครและซีรีส์ ภายใต้สังกัด จีเอ็มเอ็มทีวี

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

คอนเสิร์ต 
 Channel 3 Super Fan Live! : SUPERNOVA คอนเสิร์ตระเบิดจักรวาล

รางวัล 
 พ.ศ. 2562
 รางวัล Kazz Awards 2019 สาขา “Cute Boy of the Years 2019” 
 รางวัลพิฆเนศวร 2022 สาขานักแสดงนำคู่พระ-นายยอดเยี่ยมแห่งปี จากละครคุณหมีปาฏิหาริย์

อ้างอิง

แหล่งข้อมูลอื่น 
 
 

บุคคลจากกรุงเทพมหานคร
นักแสดงสังกัดจีเอ็มเอ็มทีวี
นักแสดงชายชาวไทย
นักแสดงละครโทรทัศน์ชายชาวไทย
พิธีกรชาวไทย
ยูทูบเบอร์ชาวไทย
บุคคลจากโรงเรียนกรุงเทพคริสเตียนวิทยาลัย
นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
นายแบบไทย
สถาปนิกชาวไทย
นักแสดงชายชาวไทยในศตวรรษที่ 21
พุทธศาสนิกชนชาวไทย